
SELETUSKIRI

1.
Taustteave

Euroopa Võrgu- ja Infoturbeamet (edaspidi „ENISA”) loodi 2004. aasta märtsis määrusega (EÜ) nr 460/2004
 esialgu viieks aastaks ning selle peamine eesmärk oli „tagada [liidu] võrgu- ja infoturbe kõrge ja tõhus tase […] ning töötada Euroopa Liidu kodanike, tarbijate, ettevõtjate ning avaliku sektori organisatsioonide jaoks välja võrgu- ja infoturbekultuur, mis omakorda aitaks kaasa siseturu sujuvale toimimisele.” Määrusega (EÜ) nr 1007/2008
 pikendati ENISA volitusi 2012. aasta märtsini. 

ENISA volituste pikendamisega 2008. aastal algatati ka arutelu Euroopa jõupingutuste üldiste suundade üle võrgu ja teabe turvalisuse (NIS) valdkonnas, millesse komisjon andis ka oma panuse, algatades avaliku arutelu tõhustatud võrgu- ja infoturbepoliitika võimalike eesmärkide üle Euroopa tasandil. Avalik arutelu kestis 2008. aasta novembrist 2009. aasta jaanuarini ja selle jooksul koguti peaaegu 600 arvamust
. 
Komisjon võttis 30. märtsil 2009 vastu teatise elutähtsa sideinfrastruktuuri kaitse kohta,
 mis keskendub Euroopa kaitsmisele küberrünnakute ja küberhäirete eest valmisoleku, turvalisuse ja vastupidavuse suurendamise abil tegevuskavaga, milles palutakse ENISA-l täita oma osa, olles peamiselt toeks liikmesriikidele. Tegevuskava leidis laialdast toetust arutelul, mis peeti Eestis Tallinnas 27. ja 28. aprillil 2009 toimunud elutähtsa sideinfrastruktuuri kaitse teemalisel ministrite konverentsil
. Euroopa Liidu eesistujariik rõhutab konverentsi järeldustes, kui tähtis on „suurendada ENISA operatiivtuge”; järeldustes rõhutatakse, et ENISA „on väärtuslik vahend liidu ulatusega kooskõlastatud jõupingutuste tugevdamiseks selles valdkonnas”, ja märgitakse, et võrgu- ja infoturbeameti volitused on vaja uuesti läbi mõelda ja uuesti sõnastada, „et paremini keskenduda ELi prioriteetidele ja vajadustele; saavutada paindlikum reageerimisvõime; arendada oskusi ja pädevusi ning kindlustada ameti juhtimise tulemuslikkust ja üldist mõjuvõimu”, et muuta amet „alaliseks püsivaraks iga liikmesriigi jaoks ja Euroopa Liidu jaoks üldiselt”. 
Pärast arutelu Telecomi nõukogus 11. juunil 2009, kus liikmesriigid avaldasid võrgu- ja infoturbe tähtsust ning sellel alal tekkivaid probleeme arvestades toetust ENISA volituste pikendamisele ja selle ressursside suurendamisele, viidi diskussioon Rootsi eesistumise ajal lõpule. Nõukogu 18. detsembri 2009. aasta resolutsioonis Euroopa ühise lähenemisviisi kohta võrgu- ja infoturbele
 tunnistatakse ENISA rolli ja potentsiaali ning vajadust „ENISAt jätkuvalt arendada, et see oleks […] tõhus […] asutus.” Selles rõhutatakse ka vajadust võrgu- ja infoturbeametit uuendada ja tõhustada, et amet liidu eksperdikeskusena võrgu- ja infoturbe küsimustes toetaks komisjoni ja liikmesriike tehnoloogia ja poliitika vahelise lõhe vähendamisel. 
2.
Üldine taust

Info- ja sidetehnoloogiast on saanud kogu Euroopa majanduse ja ühiskonna alustala. IST on kaitsetu ohtude eest, mis ei jää ainult ühe riigi piiridesse ja mis on tehnoloogia ja turu arenguga muutunud. Kuna IST on ülemaailmne, tihedalt muude infrastruktuuridega seotud ja nendest sõltuv, ei saa selle turvalisust ja vastupidavust tagada ainuüksi riiklike ja kooskõlastamata lähenemisviiside abil. Samas muutuvad võrgu- ja infoturbega seotud probleemid kiiresti. Võrke ja infosüsteeme tuleb tõhusalt kaitsta igasuguste häirete ja rikete, kaasa arvatud inimeste organiseeritud rünnakute eest.

Selleks et IST potentsiaali ära kasutada ja edasi arendada ning rakendada seda potentsiaali jätkusuutliku majanduskasvu ja uuenduste jaoks, on võrgu- ja infoturbepoliitikal keskne roll Euroopa digitaalses tegevuskavas,
 mis on ELi 2020. aasta strateegia lipulaev. IST kasutuselevõtu stimuleerimine ning usalduse suurendamine infoühiskonna vastu on Euroopa digitaalse tegevuskava kõige olulisemad prioriteedid. Seega on vaja ENISAt reformida, et võimaldada liidul, liikmesriikidel ja sidusrühmadel välja arendada suur võime ja valmidus võrgu- ja infoturbeprobleemide ennetamiseks, tuvastamiseks ja neile paremini reageerimiseks.

3.
Põhjused meetmete võtmiseks

Koos käesoleva ettepanekuga esitab komisjon ENISAt käsitleva määruse ettepaneku, millega asendataks määrus (EÜ) nr 460/2004; selles vaadatakse põhjalikult läbi ametit hõlmavad sätted ja luuakse amet viieaastaseks ajavahemikuks. Komisjon on siiski teadlik, et käesoleva ettepanekuga seotud õigusloomemenetluse käigus võib Euroopa Parlamendis ja nõukogus kuluda palju aega aruteludeks ning et juhul, kui ameti uusi volitusi ei võeta vastu enne praeguste volituste lõppu, võib tekkide õiguslik vaakum.

Komisjon teeb seega ettepaneku võtta vastu määrus, millega pikendatakse ameti praegusi volitusi 18 kuud, et arutelu jaoks oleks piisavalt aega.

(EMPs kohaldatav tekst)

EUROOPA PARLAMENT JA EUROOPA LIIDU NÕUKOGU,

võttes arvesse Euroopa Liidu toimimise lepingut, eriti selle artiklit 114,

võttes arvesse Euroopa Komisjoni ettepanekut,

võttes arvesse Majandus- ja Sotsiaalkomitee arvamust
,

võttes arvesse Regioonide Komitee arvamust
,

pärast ettepaneku edastamist riikide parlamentidele,

toimides seadusandliku tavamenetluse kohaselt

ning arvestades järgmist:

(1)
Euroopa Parlament ja nõukogu võtsid 2004. aastal vastu määruse (EÜ) nr 460/2004,
 millega luuakse Euroopa Võrgu- ja Infoturbeamet (edaspidi „amet”).

(2)
2008. aastal võtsid Euroopa Parlament ja nõukogu vastu määruse (EÜ) nr 1007/2008, millega muudetakse määrust (EÜ) nr 460/2004 seoses ameti tegevusaja kestusega
.

(3)
Alates 2008. aasta novembrist peeti ameti osalusel avalik arutelu Euroopas võrgu- ja infoturbepoliitika tugevdamiseks tehtavate jõupingutuste põhisuuna üle. Kooskõlas komisjoni parema õigusliku reguleerimise strateegiaga ning panusena kõnealusesse arutelusse algatas komisjon 2008. aasta novembrist 2009. aasta jaanuarini kestnud avaliku arutelu liidu tasandil tugevdatud info- ja võrguturbepoliitika võimalike eesmärkide üle. 2009. aasta detsembris arutelu tulemuseks oli nõukogu 18. detsembri 2009. aasta resolutsioon Euroopa ühise lähenemisviisi kohta võrgu- ja infoturbele
.

(4)
Avaliku arutelu tulemusi arvesse võttes kavatsetakse määrus (EÜ) nr 460/2004 asendada.

(5)
ENISA reformimiseks vajaliku õigusloomemenetluse käigus võib kuluda palju aega aruteludeks ja kuna ameti volitused lõppevad 13. märtsil 2012, on vaja selle volitusi pikendada; see annab Euroopa Parlamendile ja nõukogule piisavalt aega aruteludeks ning tagab ameti töö järjepidevuse ja jätkuvuse. 
(6)
Seepärast tuleks Euroopa Võrgu- ja Infoturbeameti tegevusaja kestust pikendada kuni 13. märtsini 2013,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 460/2004 muudetakse järgmiselt:

Artikkel 27 asendatakse järgmisega:

„Artikkel 27 – Tegevusaeg

Amet luuakse 14. märtsil 2004 ning selle tegevusaeg on üheksa aastat ja kuus kuud.”

Artikkel 2
Jõustumine

Käesolev määrus jõustub Euroopa Liidu Teatajas avaldamisele järgneval päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüsselis, […]

Euroopa Parlamendi nimel
Nõukogu nimel

president
eesistuja

ETTEPANEKUTELE LISATAV FINANTSSELGITUS

1.
ETTEPANEKU/ALGATUSE RAAMISTIK 

1.1.
Ettepaneku/algatuse nimetus 

Ettepanek Euroopa Parlamendi ja nõukogu määruse kohta, millega muudetakse Euroopa Parlamendi ja nõukogu 10. märts 2004. aasta määrust (EÜ) nr 460/2004, millega luuakse Euroopa Võrgu- ja Infoturbeamet.

1.2.
Asjaomased poliitikavaldkonnad vastavalt tegevuspõhise juhtimise ja eelarvestamise süsteemile (ABM/ABB)
 

infoühiskonna ja meedia volinik

Digitaalse tegevuskava õigusraamistik

1.3.
Ettepaneku/algatuse liik 

( Ettepanek/algatus käsitleb uut meedet 
( Ettepanek/algatus käsitleb uut meedet, mis tuleneb katseprojektist / ettevalmistavast tegevusest
 
( Ettepanek/algatus käsitleb olemasoleva meetme pikendamist 

( Ettepanek/algatus käsitleb ümbersuunatud meedet 

1.4.
Eesmärgid

1.4.1.
Komisjoni mitmeaastased strateegilised eesmärgid, mida ettepaneku/algatuse kaudu täidetakse 

Euroopa e-sidevõrkude vastupidavuse parandamine

Amet jätkab tööd vastupidavust käsitlevate küsimuste kallal, tehes nt uuringuid vastupidavuskohustuste, nõuete ja kasutatavate heade tavade kohta
 ning analüüsi vastupidavuse parandamiseks kasutatavate edasiste meetodite ja menetluste kohta. Viiakse ellu täiendavaid katseprojekte, et hinnata nõuete, meetodite ja tavade sobivust. Amet aitab kaasa elutähtsate sideinfrastruktuuride turvalisuse ja vastupidavuse suurendamisele ning vastupidavust käsitleva Euroopa avaliku ja erasektori partnerluse (EP3R) ja Euroopa liikmesriikide foorumi (EFMS) loomisele.

Koostöö arendamine ja säilitamine liikmesriikide vahel

ENISA peaks jätkama jõupingutusi, et määratleda üleeuroopalisi infoturbega seotud pädevusringkondi sellistes valdkondades nagu teavitamine ja intsidentidele reageerimine, üleeuroopalise e-ID koostalitlusvõimealane koostöö
 ning platvormi säilitamine Euroopa võrgu- ja infoturbealaste heade tavade vahetamiseks
. Liikmesriigid peaksid tegema jätkuvalt koostööd eesmärgiga parandada kõigi liikmesriikide suutlikkust ning suurendada üldist ühtsust ja koostalitlusvõimet.

Tulevaste ohtude määratlemine usalduse loomiseks

Amet jätkab tööd sellise raamistiku loomiseks, mis võimaldab otsustajatel süstemaatilise andmete kogumise, töötlemise, levitamise ja tagasiside abil paremini mõista uuest tehnoloogiast tulenevaid võimalikke riske. 

Mikroettevõtete teabealase usalduse tugevdamine

Digitaalse teabe ajastul tekib ettevõtete, eelkõige mikroettevõtete, jaoks jätkuvalt palju uusi võimalusi. Sellele vaatamata on info- ja sidetehnoloogia edasisel arendamisel ning kasutuselevõtmisel endiselt nõrku kohti. Eesmärk on saada selle valdkonna mikroettevõtjatelt teavet nende vajaduste ja ootuste kohta ning seda hinnata. ENISA edendab ja katsetab selle eesmärgi nimel teabe edastajate ja ühingute vahelise piiriülese koostöö mudeleid järgmistes valdkondades: võrgu- ja infoturbealase võimekuse suurendamine mikroettevõtetes; mikroettevõtjate jaoks ettenähtud sertifitseerimissüsteemide väljatöötamine ja valdkonnaga mitteseotud isikute jaoks nõuetele vastavuse raamistiku väljaarendamine; ettevõtte järjepidevuse heade tavade loomine ja katsetamine; töö nõuetele vastavusega seotud küsimuste kallal, mille alusel VKEdel ja mikroettevõtjatel on võimalik väljendada oma turbeeesmärke ning koostada tegevuskavasid nende eesmärkide saavutamiseks.

1.4.2.
Erieesmärgid ning asjaomased tegevusalad vastavalt tegevuspõhise juhtimise ja eelarvestamise süsteemile 

Erieesmärk
Võrgu- ja infoturbe suurendamiseks arendada võrgu- ja infoturbekultuuri kodanike, tarbijate, ettevõtete ja ametiasutuste heaks ning määratleda poliitilised probleemid, mida põhjustavad tulevased võrgud ja Internet.

Asjaomased tegevusalad vastavalt tegevuspõhise juhtimise ja eelarvestamise süsteemile

Elektronsidepoliitika ja võrguturvalisus

1.4.3.
Oodatavad tulemused ja mõju

Saavutada võrgu- ja infoturbe kõrge tase liidus ning luua Euroopa Liidu kodanike, tarbijate, ettevõtete ja avaliku sektori organisatsioonide heaks võrgu- ja infoturbe kultuur, mis omakorda aitaks kaasa siseturu sujuvale toimimisele.

1.4.4.
Tulemus- ja mõjunäitajad 

Vt punkt 1.4.1 eespool. 

1.5.
Ettepaneku/algatuse põhjendus 

1.5.1.
Lühi- või pikaajalises perspektiivis täidetavad vajadused 

ENISA asutati 2004. aastal algselt võrgu- ja infoturbeohtudega ja turbealaste õigusrikkumistega tegelemiseks. Võrgu- ja infoturbeprobleemid on alates sellest ajast koos tehnoloogia ja turu arengutega muutunud ning on olnud edasiseks mõtteaineks ja arutelu teemaks, mis võimaldab täna ajakohastada andmeid konkreetsete tuvastatud probleemide kohta ning kirjeldada neid probleeme ja seda, millist mõju on neile avaldanud muutuv võrgu- ja infoturbe spekter. Eelkõige märkis eesistujariik oma järeldustes elutähtsa sideinfrastruktuuri kaitse teemalise Tallinnas peetud ministrite konverentsi kohta, et „eesseisvad uued ja pikaajalised probleemid nõuavad ENISA volituste põhjalikku läbimõtlemist ja ümbersõnastamist, et paremini keskenduda ELi prioriteetidele ja vajadustele; saavutada paindlikum reageerimisvõime; arendada oskusi ja pädevusi ning kindlustada ameti juhtimise tõhusust ja üldist mõjuvõimu. Selliselt saab muuta ENISA alaliseks püsivaraks iga liikmesriigi jaoks ja Euroopa Liidu jaoks üldiselt”.

Koos käesoleva ettepanekuga esitab komisjon ENISAt käsitleva määruse ettepaneku, millega asendataks määrus (EÜ) nr 460/2004; sellega vaadatakse põhjalikult läbi ametit hõlmavad sätted ja luuakse amet viieaastaseks ajavahemikuks. Komisjon on siiski teadlik, et käesoleva ettepanekuga seotud õigusloomemenetluse käigus võib Euroopa Parlamendis ja nõukogus kuluda palju aega aruteludeks ning et juhul, kui ameti uusi volitusi ei võeta vastu enne praeguste volituste lõppu, võib tekkida õiguslik vaakum.

Komisjon teeb seega ettepaneku võtta koos käesoleva ettepanekuga vastu määrus, millega pikendatakse ameti praegusi volitusi 18 kuud, et arutelu ja menetluse jaoks oleks piisavalt aega.

1.5.2.
Euroopa Liidu meetme lisandväärtus

Võrgu- ja infoturbeprobleemid ei tunnista riigipiire ning neid ei saa seega tulemuslikult lahendada ainult riikide tasandil. Samal aja käsitlevad eri liikmesriikide riigiasutused kõnealust probleemi väga erinevalt. Need erinevused võivad olla Euroopas suurema võrgu- ja infoturbe jaoks asjakohaste liidu ulatusega mehhanismide rakendamisele suureks takistuseks. IST-infrastruktuuride omavahelise seotuse tõttu mõjutab ühes liikmesriigis riigi tasandil võetud meetmete tõhusust teistes liikmesriikides võetud meetmete madalam tase ja süstemaatilise piiriülese koostöö puudumine ikka veel väga tugevalt. Ebapiisavad võrgu- ja infoturbemeetmed, mille tagajärjel tekib intsident ühes liikmesriigis, võivad põhjustada teenuste häireid teistes liikmesriikides. 

Lisaks kaasnevad paljude turbenõuete kehtestamisega suured kulud ettevõtjatele, kes tegutsevad Euroopa Liidu tasandil, ja see põhjustab Euroopa siseturu killustumise ja siseturul konkurentsi kadumise.

Kuna võrgu- ja infosüsteemidest sõltuvus suureneb, näib valmisolek intsidentidega toimetulekuks ebapiisav. 

Riikide praegustes varajase hoiatuse ja intsidentidega tegelemise süsteemides on olulisi puudusi. Võrguturbeintsidentide järelevalve ja nendest teatamise kord ja tavad erinevad liikmesriigiti oluliselt. Mõnes riigis ei ole menetlused ametlikult kinnitatud, samas kui teistes riikides puudub intsidentide kohta koostatud aruannete vastuvõtmiseks pädev asutus. Euroopa ulatusega süsteeme ei ole. Selle tagajärjel võib esmavajalike teenuste osutamine võrgu- ja infoturbeintsidentide tõttu täielikult katkeda ning tuleb ette valmistada asjakohased lahendused. Komisjoni teatises elutähtsa sideinfrastruktuuri kaitse kohta rõhutati samuti vajadust Euroopa varajase hoiatamise ja intsidentidele reageerimise võime järele, mida võivad toetada Euroopa ulatusega õppused.

Ilmselgelt on vaja poliitilisi vahendeid, mille eesmärk on ennetavalt tuvastada võrgu- ja infoturberiskid ja -puudused, luues asjakohased reageerimismehhanismid (nt heade tavade kindlakstegemise ja levitamise kaudu) ning tagades, et need reageerimismehhanismid on sidusrühmadele teada ja nad rakendavad neid.

1.5.3.
Samalaadsetest kogemustest saadud õppetunnid

Vastavalt ENISA määruse artiklile 25 viis välisekspertide komisjon 2006/2007. aastal läbi ENISA hindamise, et anda formatiivne hinnang ameti töökorraldusele ja ülesehitusele ja volitustele ning vajaduse korral soovitused nende täiustamiseks. Tuleb märkida, et see hindamine toimus ainult üks aasta pärast seda, kui ENISA oli tegevust alustanud. Hindamisaruandes
 kinnitati ENISA loomise poliitika kõige olulisemate printsiipide kehtivust ja tõstatati käsitlemist vajavad küsimused ameti nähtavuse kohta ja tema võime kohta saavutada suurt mõju. Need küsimused hõlmasid ka organisatsiooni struktuuri; oskuste kombineerimist ja töötajate arvu ning kõrvalisest asukohast tingitud organisatoorseid probleeme.

Vt ka punkt 1.5.1 eespool.

1.5.4.
Kooskõla ja võimalik koostoime muude asjaomaste meetmetega

ENISA tuleviku küsimus moodustas osa üldisest arutelust, kus käsitleti võrgu- ja infoturvet ning muid poliitilisi algatusi, milles keskendutakse võrgu- ja infoturbe tulevikule.

1.6.
Meetme ja finantsmõju kestus 

( Piiratud kestusega ettepanek/algatus 
· (
Ettepanek/algatus hõlmab ajavahemikku 14.3.2012–13.09.2013 

· (
Finantsmõju avaldub ajavahemikul 2012–2013

( Piiramatu kestusega ettepanek/algatus

· Finantsmõju suureneb seoses meetme rakendamisega järk-järgult ajavahemikul AAAA–AAAA

· seejärel finantsmõju stabiliseerub.

1.7.
Ettenähtud haldusviisid
 
( Tsentraliseeritud haldamine: otse, haldajaks on komisjon 

( Tsentraliseeritud haldamine: kaudselt, haldamine on delegeeritud:

· (
rakendusametitele 

· (
ühenduste asutatud asutustele
 

· (
riigi avalik-õiguslikele asutustele või avalikke teenuseid osutavatele asutustele 

· (
isikutele, kellele on usaldatud konkreetsete meetmete rakendamine Euroopa Liidu lepingu V jaotise kohaselt ja kes on kindlaks määratud asjaomases põhiõigusaktis finantsmääruse artikli 49 tähenduses 

( Haldamine koostöös liikmesriikidega 
( Haldamine detsentraliseeritult kolmandate riikidega 
( Haldamine ühiselt rahvusvaheliste organisatsioonidega (täpsustage)

2.
HALDUSMEETMED 

2.1.
Järelevalve ja aruandlus 

Tegevdirektor vastutab ameti tegevuse eesmärkidele vastavuse tõhusa järelevalve ja hindamise eest ning esitab juhatusele igal aastal aruande. 

Tegevdirektor koostab üldaruande, mis hõlmab kõiki ameti eelmise aasta tegevusi ning milles võrreldakse eelkõige saavutatud tulemuste vastavust aasta tööprogrammi eesmärkidele. Kui juhatus on aruande vastu võtnud, edastatakse see Euroopa Parlamendile, nõukogule, komisjonile, Euroopa Kontrollikojale, Euroopa Majandus- ja Sotsiaalkomiteele ja Regioonide Komiteele ning avaldatakse.

2.2.
Haldus ja kontroll 

2.2.1.
Tuvastatud ohud 

Alates ENISA asutamisest 2004. aastal on selle suhtes kohaldatud nii välis- kui ka sisehindamist.

Vastavalt ENISA määruse artiklile 25 oli kõnealuse menetluse esimene etapp ENISA sõltumatu hindamine välisekspertide komisjoni poolt 2006.–2007. aastal. Välisekspertide komisjoni aruandes
 kinnitati, et ENISA asutamise algsed poliitilised põhjused ja ameti esialgsed eesmärgid kehtivad endiselt, ning selles tõstatati ka mõned küsimused, mida tuleks käsitleda.

Komisjon esitas märtsis 2007 hindamise kohta aruande juhatusele, kes andis seejärel oma soovitused ameti tuleviku ja ENISA määruse muutmise kohta
.
2007. aasta juunis esitas komisjon hinnangu välishindamise tulemuste ja juhatuse soovituste kohta teatisena Euroopa Parlamendile ja nõukogule
. Teatises osutati, et tuleb valida, kas pikendada ameti volitusi või asendada amet teistsuguse mehhanismiga, näiteks sidusrühmade alalise foorumiga või turvalisusega tegelevate organisatsioonide võrgustikuga. Komisjon algatas kõnealusel teemal ka avaliku arutelu, paludes Euroopa sidusrühmadel vastata küsimustikule, mis aitaks suunata edasisi arutelusid
. 

2009. aastal algatas komisjon mõju hindamise, et analüüsida ENISA tulevikuvõimalusi. Kõnealune mõjuhinnang on lisatud ENISAt käsitleva määruse ettepanekule, millega asendataks määrus (EÜ) nr 460/2004.

2.2.2.
Ettenähtud kontrollivahendid 

Vt punkt 2.2.1. 

2.3.
Pettuse ja muude rikkumiste ärahoidmine 

Ameti personal kontrollib kõiki makseid mis tahes teenuse ja uuringu eest enne makse sooritamist, võttes arvesse kõiki lepingulisi kohustusi, majanduslikke põhimõtteid ning head finantstegevus- ja juhtimistava. Pettusevastased sätted (järelevalve, aruandlusnõuded jne) lisatakse kõikidesse ameti ja mis tahes makse saajate vahelistesse kokkulepetesse ning lepingutesse.

3.
ETTEPANEKU/ALGATUSE HINNANGULINE FINANTSMÕJU 

3.1.
Mitmeaastase finantsraamistiku rubriigid ja eelarveread, mille kuludele mõju avaldub 

· Olemasolevad eelarveread 

	Mitmeaastase finantsraamistiku rubriik
	Eelarverida
	Assigneeringute liik
	Osamaksud 

	
	Number/kirjeldus
	Liigendatud/ liigendamata
(
)

	EFTA riikidelt


	Kandidaatriikidelt

	Kolmandatelt riikidelt
	Osamaksud finantsmääruse artikli 18 lõike 1 punkti aa tähenduses 

	1.a Konkurentsivõime majanduskasvu ja tööhõive tagamiseks
	09 02 03 01 Euroopa Võrgu- ja Infoturbeamet – Toetus jaotistele 1 ja 2
	DA
	JAH
	EI
	EI
	EI

	
	09 02 03 02 Euroopa Võrgu- ja Infoturbeamet – Toetus jaotisele 3
	DA
	JAH
	EI
	EI
	EI

	5. Halduskulud
	09 01 01 Infoühiskonna ja meedia poliitikavaldkonnas alaliselt töötava personaliga seotud kulud
	NDA
	EI
	EI
	EI
	EI

	
	09 01 02 11 Muud halduskulud
	NDA
	EI
	EI
	EI
	EI


3.2.
Hinnanguline mõju kuludele 

3.2.1.
Üldine hinnanguline mõju kuludele 
miljonites eurodes (kolm kohta pärast koma)
	Mitmeaastase finantsraamistiku rubriik 
	 1.a 
	Konkurentsivõime majanduskasvu ja tööhõive nimel


	ENISA
	
	
	14. märts – 31. detsember 2012
	1. jaanuar – 13. september 2013
	KOKKU

	Tegevusassigneeringud
	
	
	

	09 02 03 02 Euroopa Võrgu- ja Infoturbeamet – Toetus jaotisele 3
	Kulukohustused
	(1)
	2,073
	1,734
	3,807

	
	Maksed
	(2)
	2,073
	1,734
	3,807

	Haldusassigneeringud
	
	
	

	09 02 03 01 Euroopa Võrgu- ja Infoturbeamet – Toetus jaotistele 1 ja 2
	
	(3)
	4,600
	4,291
	8,891

	Rubriigi 1.a assigneeringud KOKKU
	Kulukohustused
	=1 +3
	6,673
	6,025
	12,698

	
	Maksed
	=2+3
	6,673
	6,025
	12,698


	( Tegevusassigneeringud KOKKU 
	Kulukohustused
	(4)
	2,073
	1,734
	3,807

	
	Maksed
	(5)
	2,073
	1,734
	3,807

	( Eriprogrammide vahenditest rahastatavad haldusassigneeringud KOKKU 
	(6)
	4,600
	4,291
	8,891

	Mitmeaastase finantsraamistiku rubriigi 1.a „Konkurentsivõime majanduskasvu ja tööhõive nimel” assigneeringud KOKKU
	Kulukohustused
	=4+ 6
	6,673
	6,025
	12,698

	
	Maksed
	=5+ 6
	6,673
	6,025
	12,698


miljonites eurodes (kolm kohta pärast koma)
	Mitmeaastase finantsraamistiku rubriik 
	5 
	Halduskulud


	
	14. märts – 31. detsember 2012
	1. jaanuar – 13. september 2013
	Kokku

	Personalikulud
	0,342
	0,299
	0,641

	Muud halduskulud
	0,008
	0,007
	0,015

	DG INFSO KOKKU
	Assigneeringud
	0,350
	0,306
	0,656


	Mitmeaastase finantsraamistiku RUBRIIGI 5 assigneeringud KOKKU
	(Kulukohustuste kogusumma = maksete kogusumma)
	0,350
	0,306
	0,656


	
	14. märts – 31. detsember 2012
	1. jaanuar – 13. september 2013
	Kokku

	Mitmeaastase finantsraamistiku RUBRIIKIDE 1–5 assigneeringud KOKKU
	Kulukohustused
	7,023
	6,331
	13,354

	
	Maksed
	7,023
	6,331
	13,354


3.2.2.
Hinnanguline mõju tegevusassigneeringutele 

· (
Ettepanek/algatus ei hõlma tegevusassigneeringute kasutamist 

· (
Ettepanek/algatus hõlmab tegevusassigneeringute kasutamist, mis toimub järgmiselt:

Kulukohustuste assigneeringud miljonites eurodes (kolm kohta pärast koma)

	Täpsustada eesmärgid ja väljundid 
(
	14. märts – 31.detsember 2012
	1. jaanuar – 13. september 2013
	KOKKU

	Euroopa e-sidevõrkude vastupidavuse parandamine 
	0,237
	0,198
	0,435

	Koostöö arendamine ja säilitamine liikmesriikide vahel
	0,237
	0,198
	0,435

	Tulevaste ohtude määratlemine usalduse loomiseks
	0,169
	0,141
	0,310

	Mikroettevõtete teabealase usalduse tugevdamine
	0,087
	0,072
	0,159

	Horisontaalmeetmete juhtimine
	1,344
	1,124
	2,468

	KULUD KOKKU
	2,073
	1,734
	3,807


3.2.3.
Hinnanguline mõju haldusassigneeringutele

3.2.3.1.
Ülevaade 

· (
Ettepanek/algatus ei hõlma haldusassigneeringute kasutamist 

· (
Ettepanek/algatus hõlmab haldusassigneeringute kasutamist, mis toimub järgmiselt:

a) mitmeaastase finantsraamistiku rubriigi 5 halduskulud

miljonites eurodes (kolm kohta pärast koma)
	Mitmeaastase finantsraamistiku RUBRIIK 5
	14. märts – 31. detsember 2012
	1. jaanuar – 13. september 2013
	KOKKU


	Personalikulud
	0,342
	0,299
	0,641

	Muud halduskulud
	0,008
	0,007
	0,015


	KOKKU
	0,350
	0,306
	0,656


b) ENISA-ga seotud halduskulud – kaetakse eelarverealt „09 02 03 01 Euroopa võrgu- ja infoturve: jaotis 1 – „Personal” ja jaotis 2 – „Ameti toimimine”” 

miljonites eurodes (kolm kohta pärast koma)

	
	14. märts – 31. detsember 2012
	1. jaanuar – 13. september 2013
	KOKKU


	Inimressursid – Jaotis 1 – Personal
	4,216
	3,916
	8,132

	Muud haldusliku iseloomuga kulud – Jaotis 2 – Ameti toimimine
	0,384
	0,375
	0,759


	KOKKU
	4,600
	4,291
	8,891


3.2.3.2.
Hinnanguline personalivajadus 

· (
Ettepanek/algatus ei hõlma personali kasutamist 

· (
Ettepanek/algatus hõlmab personali kasutamist, mis toimub järgmiselt:

a) komisjonisisesed inimressursid

	
	14. märts – 31. detsember 2012
	1. jaanuar – 13. september 2013

	Ametikohtade loetelus toodud kohad (ametnikud ja ajutised teenistujad) (täistööaja ekvivalendina)

	XX 01 01 01 (komisjoni peakorteris ja esindustes)
	3,5
	3,5

	KOKKU
	3,5
	3,5


b) ENISA inimressursid 

	
	14. märts – 31. detsember 2012
	1. jaanuar – 13. september 2013

	ENISA ametikohtade loetelu (täistööaja ekvivalendina)

	Ametnikud või ajutised teenistujad
	AD
	29
	29

	
	AST
	15
	15

	Ametnikud või ajutine personal KOKKU
	44
	44

	Muu personal (täistööaja ekvivalendina)

	Lepingulised töötajad
	13
	13

	Riigi lähetatud eksperdid
	5
	5

	Muu personal KOKKU
	18
	18

	KOKKU
	62
	62


Ameti personali tööülesannete kirjeldus:

	Ametnikud ja ajutised töötajad
	Amet:

· täidab jätkuvalt nõuandja ja koordinaatori ülesandeid, kogudes ja analüüsides andmeid infoturbe kohta. Tänapäeval koguvad nii avalikud kui ka eraorganisatsioonid eri eesmärkidel andmeid infotehnoloogiliste intsidentide kohta ning muid infoturbega seotud olulisi andmeid. Sellele vaatamata puudub Euroopa tasandil keskne asutus, kes võiks ühtsel viisil andmeid koguda ja analüüsida ning esitada arvamusi ja anda nõu, et toetada liidu poliitilist tegevust võrgu- ja infoturbe valdkonnas; 
· tegutseb eksperdikeskusena, kuhu nii liikmesriigid kui ka Euroopa institutsioonid võivad pöörduda arvamuste ja nõu saamiseks turbega seotud tehnilistes küsimustes;

· aitab kaasa infoturbevaldkonna eri osalejate vahelisele laialdasele koostööle, nt turvalise e-äri toetuseks ettenähtud järelmeetmete puhul. Kõnealune koostöö on äärmiselt oluline eeltingimus võrgu- ja infosüsteemide turvaliseks toimimiseks Euroopas. Kõikide sidusrühmade osalemine ja kaasamine on vajalik;
· aitab koordineerida infoturbealast lähenemisviisi, toetades liikmesriike näiteks riskide hindamise ja teadlikkuse suurendamise edendamisel; 
· tagab võrgu- ja infosüsteemide koostalitlusvõime, kui liikmesriigid kohaldavad turvalisust mõjutavaid tehnilisi nõudeid; 
· määratleb asjaomased standardimisvajadused, hindab olemasolevaid turvastandardeid ja sertifitseerimiskavasid ning soodustab nende võimalikult laialdast kasutamist Euroopa õigusaktide toetuseks;

· toetab rahvusvahelist koostööd kõnealuses valdkonnas, mis on muutumas üha olulisemaks, kuna võrgu- ja infoturbeküsimused on ülemaailmsed. 

	Koosseisuvälised töötajad
	· Vt eespool.


3.2.4.
Kooskõla kehtiva mitmeaastase finantsraamistikuga 

· (
Ettepanek/algatus on kooskõlas kehtiva mitmeaastase finantsraamistikuga

· (
Ettepanekuga/algatusega kaasneb mitmeaastase finantsraamistiku asjakohase rubriigi ümberplaneerimine

· (
Ettepanekuga/algatusega seoses võib olla vajalik paindlikkusinstrumendi kohaldamine või mitmeaastase finantsraamistiku läbivaatamine

3.2.5.
Kolmandate isikute osamaksud 

· (
Ettepanek/algatus ei hõlma kolmandate isikute poolset kaasrahastamist 

· (
Ettepanek/algatus hõlmab kaasrahastamist, mille hinnanguline summa on järgmine (kohaldatakse eelarveridade 09 02 03 01 ja 09 02 03 02suhtes):

soovituslikud assigneeringud miljonites eurodes (kolm kohta pärast koma) 
	
	14. märts – 31. detsember 2012
	1. jaanuar – 13. september 2013
	Kokku

	EFTA 
	0,160
	0,145
	0,305


3.3.
Hinnanguline finantsmõju tuludele 

· (
Ettepanekul/algatusel puudub finantsmõju tuludele.

· (
Ettepanekul/algatusel on järgmine finantsmõju:

· (
omavahenditele 

· (
mitmesugustele tuludele 

�	Euroopa Parlamendi ja nõukogu määrus (EÜ) nr 460/2004, 10. märts 2004, millega luuakse Euroopa Võrgu- ja Infoturbeamet (ELT L 77, 13.3.2004, lk 1).


�	Euroopa Parlamendi ja nõukogu määrus (EÜ) nr 1007/2008, 24. september 2008, millega muudetakse Euroopa Parlamendi ja nõukogu 10. märtsi 2004. aasta määrust (EÜ) nr 460/2004 (millega luuakse Euroopa Võrgu- ja Infoturbeamet) seoses selle kestusega (ELT L 293, 31.10.2008, lk 1).


�	Kokkuvõtlik aruanne avaliku arutelu „Teel tõhustatud võrgu- ja infoturbepoliitika poole Euroopas” tulemuste kohta on esitatud käesolevale ettepanekule lisatud mõjuhinnangu 11. lisana.


�	KOM(2009) 149, 30.3.2009.


�	Aruteludokument: � HYPERLINK "http://www.tallinnciip.eu/doc/discussion_paper_-_tallinn_ciip_conference.pdf" ��http://www.tallinnciip.eu/doc/discussion_paper_-_tallinn_ciip_conference.pdf�


	Eesistujariigi järeldused:	�� HYPERLINK "http://www.tallinnciip.eu/doc/EU_Presidency_Conclusions_Tallinn_CIIP_Conference.pdf" ��http://www.tallinnciip.eu/doc/EU_Presidency_Conclusions_Tallinn_CIIP_Conference.pdf�.


�	Nõukogu 18. detsembri 2009. aasta resolutsioon Euroopa ühise lähenemisviisi kohta võrgu- ja infoturbele (ELT C 321, 29.12.2009, lk 1).	�� HYPERLINK "http://eur-lex.europa.eu/LexUriServ/LexUriServ.do?uri=OJ:C:2009:321:0001:0004:EN:PDF" ��http://eur-lex.europa.eu/LexUriServ/LexUriServ.do?uri=OJ:C:2009:321:0001:0004:EN:PDF�


� 	KOM(2010) 245, 19.5.2010.


�	ELT C […], […], lk […].


�	ELT C […], […], lk […].


�	Euroopa Parlamendi ja nõukogu määrus (EÜ) nr 460/2004, 10. märts 2004, millega luuakse Euroopa Võrgu- ja Infoturbeamet (ELT L 77, 13.3.2004, lk 1).


�	Euroopa Parlamendi ja nõukogu määrus (EÜ) nr 1007/2008, 24. september 2008, millega muudetakse Euroopa Parlamendi ja nõukogu 10. märtsi 2004. aasta määrust (EÜ) nr 460/2004 (millega luuakse Euroopa Võrgu- ja Infoturbeamet) seoses selle kestusega (ELT L 293, 31.10.2008, lk 1).


�	Nõukogu 18. detsembri 2009. aasta resolutsioon Euroopa ühise lähenemisviisi kohta võrgu- ja infoturbele (ELT C 321, 29.12.2009, lk 1).


�	ABM – tegevuspõhine juhtimine; ABB – tegevuspõhine eelarvestamine.


�	Vastavalt finantsmääruse artikli 49 lõike 6 punktile a või b.


�	Kõnealused uuringud põhinevad ENISA 2006. ja 2007. aasta uuringutel e-sideteenustega tegelevate ettevõtjate võetud infoturbemeetmete kohta.


�	Kõnealune toetus põhineb ENISA poolt 2006. ja 2007. aastal tehtud tööl, mis on seotud e-ID koostalitlusvõime parandamise ühise viisi leidmisega.


�	Kõnealune platvorm on järelmeede 2007. aastal tehtud tööle, mille abil koostati tegevuskava Euroopa võrgu- ja infoturbealaste heade tavade vahetamiseks.


� 	Vt � HYPERLINK "http://ec.europa.eu/dgs/information_society/evaluation/studies/s2006_enisa/docs/final_report.pdf" ��http://ec.europa.eu/dgs/information_society/evaluation/studies/s2006_enisa/docs/final_report.pdf�.


�	Haldusviise selgitatakse koos viidetega finantsmäärusele veebisaidil BudgWeb: � HYPERLINK "http://www.cc.cec/budg/man/budgmanag/budgmanag_en.html" ��http://www.cc.cec/budg/man/budgmanag/budgmanag_en.html�


�	Määratletud finantsmääruse artiklis 185.


�	� HYPERLINK "http://ec.europa.eu/dgs/information_society/evaluation/studies/index_en.htm" ��http://ec.europa.eu/dgs/information_society/evaluation/studies/index_en.htm�.


�	Nagu on ette nähtud ENISA määruse artiklis 25. ENISA juhatuse vastuvõetud dokumendi täistekst, mis sisaldab ka juhatuse põhjendusi, on kättesaadav järgmisel veebisaidil: � HYPERLINK "http://enisa.europa.eu/pages/03_02.htm" ��http://enisa.europa.eu/pages/03_02.htm�.


�	Komisjoni teatis Euroopa Parlamendile ja nõukogule – Euroopa Võrgu- ja Infoturbeameti (ENISA) hindamise kohta, KOM(2007) 285 (lõplik), 1.6.2007: � HYPERLINK "http://eur-lex.europa.eu/LexUriServ/LexUriServ.do?uri=CELEX:52007DC0285:EN:NOT" ��http://eur-lex.europa.eu/LexUriServ/LexUriServ.do?uri=CELEX:52007DC0285:EN:NOT�.


�	� HYPERLINK "http://ec.europa.eu/yourvoice/ipm/forms/dispatch?form=EnisaFuture&lang=en" ��http://ec.europa.eu/yourvoice/ipm/forms/dispatch?form=EnisaFuture&lang=en�.


�	DA – liigendatud assigneeringud / DNA – liigendamata assigneeringud.


�	EFTA – Euroopa Vabakaubanduse Assotsiatsioon. 


� 	Kandidaatriigid ja vajaduse korral Lääne-Balkani potentsiaalsed kandidaatriigid.


�	Õigusaktile lisatud finantsselgituse lisa ei täideta, kuna seda ei kohaldata käesoleva ettepaneku suhtes.


�	Vt institutsioonidevahelise kokkuleppe punktid 19 ja 24.

